17 юни 2013

Записал: Владимир Джувинов
Срещата започна в 20:00ч.

=Събития=

Беше решено Стоян Германов да състави списък с конректните планирани събития, които да публикува за ориентиране на членовете, както и за ползване от екипа по маркетинг.

Владимир Джувинов представи предстоящата отворена техническа конференция PlovdivConf, която ще се проведе на 6 юли в панаира. За организирането на конференцията се търси човек, който да се запознае с техническото (звуковото) оборудване на залата и да отговаря за "стиковането" на техниката и озвучаването в деня на събитието. Също се търсят 2-3 лектори с предложения за лекции, които да представим на инициаторите за изготвянето на лекционната програма на конференцията. Желаещите да участват и да помагат да се обърнат към Владимир Джувинов.

=Финанси=

Георги Ангелов като касиер направи отчет на финансите на Хакафе. От събран към момента 2200 лв членски внос след първоначалните разходи разполагаме с 1164 лв в касата.

Беше отново повторено, че се нуждаем от минимум 50 члена, за да бъде обезпечено нормалното функциониране на лаба като финасови разходи.

Беше решено касиерът да публикува IBAN за тези, които биха платили по банков път.

Георги Ангелов предложи да се организира благотворителна парти с кутия за дарения.

Беше решено членският внос за следващия месец да се внася до 30-то число.

Беше решено да се изпрати подсещане по електронната поща за плащането на членския внос.

=Онлайн системи=

Георги Ангелов като водещ екипа онлайн системи ни запозна с напредъка по проектите и нуждите.

Очаква се първоначалният сайт да заработи към 18 юни. За неговото доразработване се търсят 2 PHP програмиста, които да помогнат.

Беше решено основните документи и правилник да се пазят в WiKi.

Беше предложено Стоян Германов да помогне с доизграждането на форума, за които са нужни следните допълнителни функционалности: да се добавят имена, телефони и други данни към профилите. При възможност да се качват файлове към съобщенията. Веселин Трачев извършва преглед на теми за форума и ще предложи варианти.

Беше решено Леон Анави да продължи с доизграждането на приложението, което следи присъстващите в лаба посредством активните WiFi връзки.

Беше решено да се постави система за следене на задачите (bug / issue tracker).

=Секретар=

Беше решено Владимир Джувинов като секретар на лаба да сканира официалните документи и договори, и след скриване на личните данни в тях да ги качи в сайта на лаба.

=Къща=

Мая Банкова беше избрана да поеме щафетата като домакин на лаба. На нея ще й съдействат Веселин Трачев, Павел Гайтански и Йордан Фиковски.

Бойлерът в банята да се гаси, когато не се ползва, за да се пести ток.

Беше решено да се направи инвентар на мебелите и предметите в лаба.

Беше отново повторена нуждата да се изгради кухнята и се дооправи ел инсталацията на лаба.

Очакваме дарения за WiFi рутер(и).

Търсим партньор за спонсориране на интернет връзката (основната или втора).

Беше обсъдено какво да се прави с докараните палети и задачата за това беше делегирана на Веселин Трачев.

Бяха представени офертите за достъп с чип до лаба. Беше установено, че базовите варианти, които можем да си позволим, не ни дават възжмоност да следим и менажираме достъпа онлайн. Затова въпросът остава отворен, търсят се нови варианти.

=Маркетинг=

Станислав Куманов престави резултатите от маркетинга досега. Регистрирани са над 4000 уникални посещения във FB страницата на Hackafe, добавени са 173 харесвания, има 185 разговора по темата.

Търсят се идеи и помощници - за отваряне на профили в други социални мрежи и тяхното поддържане.

Събираме контакти с медии (за начало печатни, радио), които след това да решим как целенасочено да използваме за представянето на лаба.

Валентин Алексиев изказа нуждата да се създаде базов Press Kit на лаба, конкретен списък с нещата които можем да предложим за набиране на спонсори (пакети), шаблон за връзка. Също да се изготвят страници "За Хакафе", "Как мога да се включа", и т.н. по подобие на Мозила, Апачи и др.

Изказа се нуждата да се създават offtopic събития.

Тодор Арнаудов ни подсети да не ограничаване темата си само до IT събития, а да я разширим и до други, като изкуство, фотография, и т.н. и по този начин да обогатим обществото около Хакафе.

=Еврофинансиране=

Проведе се дискусия относно възможностите за финансиране по европейски и други проекти.

Стефан Чеканов се изказа, че при сключването на договори се поемат и задължения, и че това трябва да се има внимателно предвид когато членове имат желание за инициирането на такива от името на лаба.

Като цяло се прие, че Хакафе функционира като място за среща и обмяна на идеи и опит, и че извършването на конкретни проекти към външни лица не е в основната мисия на лаба.

Съобщения за проекти и занапред ще са добре дошли във форума на лаба.

=Предложения=

Леон Анави разказа за резултатите от брейнсторминга и анкетата свързана с предлагането на алтернативно име на лаба. Той заключи, че анкетата не е излъчила силна алтернатива на Хакафе, и изхождайки от това каза, че друго име няма да бъде предлагано за разглеждане.

Валентин Алексиев се изказа, че първоначалният срок с който се е ангажирал да бъде председател на Хакафе изтича, и предложи до следващата среща да се потърсят нови кандидати за поемане на щафетата.

Следващата среща ще бъде на 27 юни (четвъртък) от 18:51ч.

Срещата приключи в 22:30 ч.